**Profesjonell ledelse** er en ledelsesteori som tar utgangspunkt i at ledelse må sees på som egen profesjon og fag. Teorien legger til grunn at faglig kunnskap om ledelse er generell, og at ledelse av virksomheter er uavhengig av fagene virksomhetene bygger på. Profesjonelle ledere er mer uavhengige av faglige tradisjoner og har heller lojalitet til målene idéen enkelte organisasjon eller virksomhet.

Kenning-tradisjonen
-------------------

George Kenning var en amerikansk ledelseskonsulent som kom til Norge som et ledd i Marshallhjelpen i 1955. Hans utgangspunkt var at arbeidere ikke kan lede seg selv. Derfor er det behov for noen som kan ta ansvar og beslutninger i organisasjonen. Arbeidernes ansvar er kun å følge ordre, mens lederne tar ansvar for alt annet. En klar organisasjonsstruktur og tydelig arbeidsdeling var viktig for Kenning. Samtidig la han vekt på voktigheten av å utvikle systemer for utvikling av ledelseskompetanse, for at organisasjonen skal kunne yte sitt beste. Opplæringen av ledere måtte skje i det praktiske liv innenfor organisasjonen. Har man først opparbeidet seg kunnskap og er faring med ledelse, kan man ifølge Kennings profesjonelle ledelsesteori lede hva som helst.

Kenning utviklet 31 teser om universell ledelse. Ledelse fremstilles
her som et fag, og en ferdighet i seg selv. Tesene beskriver ledelse som målrettet styring, der evne til å fatte beslutninger står sentralt.

 Akers mekaniske verksted var tidlig ute med å ta i bruk profesjonell ledelse.Akers mekaniske verksted var tidlig ute med å ta i bruk profesjonell ledelse.

Kritikk av profesjonell ledelse
-------------------------------

I norsk sammenheng har profesjonell ledelse som ledelsesideal fått kritikk for at slike ledere ikke vil føle seg forpliktet overfor menneskene eller faget, men kun organisasjonens visjoner og målsettinger.

Profesjonell ledelse i Norge
----------------------------

Kennings ledelsesteori fikk allerede på slutten av 1950-tallet stor gjennomslagskraft i et viktig sjikt av industriledere i Norge, blant annet i Aker-konsernet. Profesjonell ledelse har i norsk sammenheng fått tilnavnet Aker-modellen.

Fra
1980-tallet og utover har profesjonell ledelse igjen fått større plass i den
norske diskusjonen om ledelse. Et vanlig syn at man kan lære seg å lede ved å
studere ledelse, og deretter tre rett inn i en lederstilling uten å kjenne organisasjonen. Framveksten av stadig fler utdanningstilbud
innen ledelse og administrasjon kan være en indikasjon på dette.

Referanser
----------

1. 1 2 3  «Ledelse på norsk - Magma». *www.magma.no*. Besøkt 19. oktober 2015.
2. ↑  Seljelid, Terje (1995). *Profesjonell ledelse*. Hamar: Kapére. ISBN 8299251869.
3. ↑  Byrkjeflot, Haldor (1997). Byrkjeflot, red. *Fra ledelse til management?*. *Fra styring til ledelse*. Bergen: Fagbokforlaget.
4. 1 2 3 4  Byrkjeflot, Haldor (2002). Skorstad; Einarsen, red. *Ledelse på norsk: Motstridende tradisjoner og idealer*. *Ledelse på godt og vondt: Effektivitet og trivsel*. Bergen: Fagbokforlaget. ISBN 82-7674-738-8.
5. ↑  Strand (2001). *Ledelse, organisasjon og kultur*. Bergen: Fagbokforlaget.
6. ↑  Kalleberg, Ragnvald (1991). «Kenning-tradisjonen i norsk ledelse». *Nytt Norsk tidsskrift* (3): 218–245.